Jurnaliștii din Marea Britanie au analizat prestația pe care fundașul lui Tottenham, Radu Drăgușin, a avut-o în partida amicală cu Irlanda de Nord. Britanicii l-au lăudat pe fundașul român pentru meciul bun făcut.
Jurnaliștii site-ului Tottenham Hotspur News sunt de părere că fundașul în vârstă de 22 de ani, în ciuda debutului dezastruos ca titular pe care l-a avut în meciul cu Fullham, rămâne un tânăr cu potențial pe care Ange Postecoglou se poate baza în viitor.
"Fundașul lui Tottenham i-a demonstrat lui Ange Postecoglou că este gata să lase în spate debutul său dezamăgitor împotriva lui Fulham.
Atunci n-a fost cel mai bun meci al său, deși pare că între timp a depășit momentul, având în vedere evoluția sa impresionantă pentru România.
Acum el trebuie să dovedească tărie mentală și să întoarcă situația în favoarea lui. Și a început perfect această misiune printr-o evoluție plină de încredere în sine cu Irlanda de Nord.
I-a arătat lui Postecoglou că încă este nou în Premier League și că, deși vor fi câteva coborâșuri pe drum, încă rămâne un fundaș tânăr cu mult potențial. Vineri a fost aproape impecabil pe linia de fund.
A avut procentaj de reușită 100% la driblinguri, ceea ce îl va încânta în mod special pe Postecoglou. A fost o imagine mult mai ok pentru Drăgușin, care va urmări să o țină tot așa când se întoarce la Tottenham", au scris londonezii.
Declarațiile făcute de Florin Manea când Radu Drăgușin a semnat cu Tottenham, nu le-au picat prea bine englezilor, iar presa din Marea Britanie crede că fundașul român își va schimba agentul cât de curând.
"Manea i-a enervat pe cei de la Spurs și pe fanii echipei declarând că îl vede pe Drăgușin jucând la Real Madrid sau Barcelona în trei sau patru ani. Acum, Manea a vorbit în presa din România despre comisionul încasat pentru transfer.
N-am văzut niciodată un om care să vorbească atât cât o face Manea. E ridicol de accesibil pentru presă, ceea ce nu este o veste bună pentru Tottenham, pentru că este probabil să dezvăluie detalii pe care clubul ar prefera să le țină în interior. Spurs speră că Drăgușin va semna cu un alt agent în următoarele șase luni", au notat cei de la spurs-web.com.